ตอนนี้ลูกสาวอายุ 3 ขวบกว่าๆ เป็นธาลัสซีเมียชนิดเบต้าอี ต้องมาเพิ่มเลือดทุกๆเดือน ตอนนี้ธาตุเหล็กเกินแล้วค่ะ ต้องฉีดยาขับเหล็ก อยากถามว่าลูกสาวจะมีโอกาสได้รับเลือดลดลงมั๊ยค่ะ หรือต้องเพิ่มแบบนี้ไปตลอดค่ะ
สวัสดีครับสำหรับโรคธาลัซีเมีย(Thalassemia)ชนิด เบต้าอี(BetaThal/Hemoglobin E) จัดเป็นโรค Thalassemia major ซึ่งมีความรุนแรง มีภาวะซีด อ่อนเพลีย จำเป็นต้องได้รับเลือดเป็นประจำเมื่อให้เลือดไปบ่อยครั้ง จะมีธาตุเหล็กเกินในร่างกายทำให้เหล็กสะสมในร่างกาย จำเป็นต้องทานยาขับธาตุเหล็ก เพื่อป้องกันภาวะแทรกซ้อน นอกจากนี้โรคธาลัสซีเมียจะมีม้ามขนาดโต เนื่องจากม้ามจะทำหน้าที่ทำลายเม็ดเลือดที่ผิดปกติในกรณีที่มีม้ามโตมากทำให้มีอาการอึดอัดแน่นท้อง มีอาการซีดบ่อยต้องให้เลือดทุก 2-3 สัปดาห์ จะต้องพิจารณาการผ่าตัดเอาม้ามออก(Splenectomy) อย่างไรก้ตามในเด็กจะต้องรออายุ 4-5 ปีขึ้นไปก่อนครับแนะนำให้ปรึกษาแพทย์ที่ดูแลน้อง เกี่ยวกับแนวทางการรักษาครับ